മുപ്പതു ലക്ഷം കടലുണ്ടിപ്പുഴയിലൊഴുക്കി: എക്കോ പാര്ക്ക് ഉദ്ഘാടനത്തിന് മുമ്ബേ ഇടിഞ്ഞു വീണു വേങ്ങര: കടലുണ്ടിപ്പുഴയോരത്ത് ഊരകം മമ്ബീതിയില് നിര്മ്മാണത്തിലിരുന്ന എക്കോ പാര്ക്കിന്റെ ഒരു ഭാഗം ഇടിഞ്ഞു വീണു. പുഴയോട് ചേര്ന്നു നിര്മ്മിച്ച കോണ്ക്രീറ്റ് ഭിത്തി കഴിഞ്ഞ പ്രളയത്തില് തകര്ന്നിരുന്നു. ഇതിനോട് ചേര്ന്നു ഘടിപ്പിച്ചിരുന്ന ഇരുമ്ബ് കാലുകളും തകര്ന്നു വീണതോടെ എക്കോ പാര്ക് കെട്ടിടത്തിന്റെ ഒരു ഭാഗം പുഴയിലേക്ക് മറിഞ്ഞു വീണു. 2014 15 ല് ജില്ലാ ടൂറിസം പ്രൊമോഷന് കൗണ്സിലാണ് 30 ലക്ഷം രൂപ ചെലവില് കടലുണ്ടിപ്പുഴയോരത്ത് എക്കോ പാര്ക്ക് നിര്മ്മാണം തുടങ്ങിയത്. വൈകുന്നേരങ്ങളില് കാറ്റു കൊള്ളുന്നതിനും വയോജനങ്ങള് ഉള്പ്പെടെയുള്ളവര്ക്ക് വിശ്രമിക്കുന്നതിനുമായി അത്യാവശ്യ സൗകര്യങ്ങളോടെ നിര്മ്മാണം തുടങ്ങിയ കെട്ടിടമാണിത്. അശാസ്ത്രീയമായ നിര്മ്മാണ രീതിയും നിര്മ്മാണത്തിലെ കാലതാമസവും കാരണം കെട്ടിടം ഇനി ഉപയോഗിക്കാന് പറ്റാത്ത അവസ്ഥയിലാണുള്ളത്.